钦定古今图书集成/明伦汇编/氏族典/第055卷 > 《廖用贤尚友录》 > 徐原
## 钦定古今图书集成/明伦汇编/氏族典/第055卷 > 《廖用贤尚友录》 > 徐原

按《吴志吕岱传》：“岱亲近吴郡徐原，慷慨有才志。岱知
其可成，赐巾褠，与共言论，后遂荐拔，官至侍御史。原
性忠壮，好直言，岱时有得失，原辄谏诤，又公论之。人
或以告岱，岱叹曰：‘是我所以贵德渊者也’。及原死，岱
哭之甚哀，曰：‘德渊，吕岱之益友，今不幸，岱复于何闻
过’。谈者美之。”